מסעוד גנאים

מַסְעוּד גַנַאִים (בערבית: مسعود غنايم תעתיק מדויק: מַסְעוּד עַ'נַאיֶם; נולד ב-14 בפברואר 1965) הוא פוליטיקאי ערבי-ישראלי אשר כיהן כחבר הכנסת מטעם מפלגת רע״ם ובסיעת הרשימה המשותפת ושימש כיו"ר רע"ם.

ביוגרפיה 
גנאים, בוגר תואר ראשון בהיסטוריה של המזרח התיכון מאוניברסיטת חיפה, ותואר שני במדעי מדינה מאוניברסיטת חיפה, החל את פעילותו הציבורית כחבר הוועדה העממית בסח'נין. בשנים 1999–2001 שימש מנכ"ל המרכז התרבותי בעיר. הוא היה חבר המועצה המרכזית של התנועה האסלאמית, ובשנים 2000–2007 כיהן כיו"ר התנועה בסח'נין. בשנים 2003–2005 היה חבר המועצה המקומית סח'נין.

עבד כמורה להיסטוריה ועסק בהוראה ובחינוך חברתי בתיכון בסח'נין.

גנאים הוצב בבחירות לכנסת השמונה עשרה במקום הרביעי ברשימת רע"מ-תע"ל, ונבחר כחבר הכנסת ה-18. בכנסת ה-18 היה חבר בוועדת החינוך, התרבות והספורט ובוועדת המשנה לנושאי הרשות השנייה לטלוויזיה ורדיו.

בכנסת ה-19 היה חבר בוועדת החינוך, התרבות והספורט, וכן יושב ראש השדולה למאבק באלימות בחברה הערבית והשדולה לקידום החינוך בחברה הערבית. חבר בשדולות לחיזוק וקידום הכלכלה הערבית, והשדולה לקידום תעסוקת אקדמיות ערביות.

בכנסת ה-20 ( 2015) כיהן כיו"ר סיעת הרשימה המשותפת.

לקראת הבחירות לכנסת ה-21 החליט לפרוש מהפוליטיקה.

חיים אישיים 
גנאים נשוי ואב לארבעה ילדים.

קישורים חיצוניים

 
 
 

אנשי התנועה האסלאמית
אנשי חינוך ישראלים
חברי הכנסת השמונה עשרה
חברי הכנסת התשע עשרה
חברי הכנסת העשרים
חברי כנסת ערבים
חברי כנסת מטעם הרשימה המשותפת
חברי כנסת מטעם הרשימה הערבית המאוחדת (רע"ם)
חברי כנסת מטעם רע"ם-תע"ל
חברי מועצה ברשויות מקומיות בישראל
סח'נין: אישים
בוגרי אוניברסיטת חיפה
ראשי מפלגת רע"ם
ישראלים שנולדו ב-1965